
	Specialitatea

	Gradul didactic
	I

	Perioada evaluării
	1 SEPT. 2016 – 31 AUG. 2017

	Vechimea în învăţământ
	33 ani

	Vechime în funcţia de conducere
	1 ani


	-
	Numărul de elevi/ preşcolari:  754/134

	-
	Numărul de clase/ grupe învăţământ preprimar:22/6

	-
	Numărul de schimburi în care funcţionează unitatea: 1

	-
	Structura pe forme, niveluri, filiere, profile şi specializări a claselor: prescolar, primar, gimnazial, liceal

	-
	Numărul de clădiri şi dispersia în teritoriu a acestora: 7 cladiri pentru activitati educative pentru nivelul primar, gimnazial si liceal in Ciacova , 4 școli primare in satele Cebza, Obad, Petroman si Macedonia, 5 grădinițe situate în  Ciacova,  si satele :Cebza, Obad, Petroman, Macedonia

	-
	Structura bazei materiale utilizate în activităţi didactice şi extracurriculare (ex. săli de clasă, laboratoare, cabinete, sală de sport, CDI, bibliotecă, sală festivă, bază sportivă,altele): sunt aferente PJ Liceul Teoretic „Alexandru Mocioni”Ciacova. Stucturile detin un minim de baza materiala necesara functionarii.


1. Management
Activitatea managerială

1. Documentele de proiectare managerială anuală şi semestrială au fost realizate în cadrul general stabilit prin strategia de dezvoltare a învăţământului preuniversitar elaborată de Inspectoratul Şcolar Judeţean Timis şi au fost întocmite pe baza următoarelor:

1) Documente de evaluare şi diagnoză:
a. Rapoartele de activitate ale catedrelor de specialitate şi ale comisiilor şi grupurilor de lucru desemnate prin decizii interne în anul şcolar 2016/2017;
b. Raportul de activitate pe anul şcolar 2016/2017;
c. Documente de raportare financiar-contabilă;
d. Procese verbale ale activităţilor de control efectuate de instituţii abilitate.
2) Documente de proiectare:
a. Proiectul de dezvoltare instituţională pentru perioada 2014 – 2017;
b. Proiectul de buget de venituri şi cheltuieli pentru 2016, respectiv 2017;
2. În scopul atingerii obiectivelor propuse prin planul managerial pentru anul şcolar 2016/2017 au fost emise decizii interne pentru numirea:

1) Coordonatorul pentru proiecte şi programe educative şcolare şi extraşcolare, şefii de catedre şi responsabilii de discipline
2) Comisiilor şi grupurilor de lucru cu atribuţii specifice:
a. Comisia SCIM

b. Comisia pentru curriculum;
c. Comisia pentru elaborarea orarului, asigurarea suplinilor;
d. Comisia pentru evaluarea şi asigurarea calităţii;
e. Comisia pentru prevenirea şi combaterea violenţei în mediul şcolar;
f. Comitetul de securitate şi sănătate în muncă;
g. Comisia pentru perfecţionare, formare continuă şi dezvoltare profesională;
h. Comisia pentru activităţi de recepţie, inventariere şi respectiv casare;
i. Comisia pentru coordonarea proiectelor în educaţie;
j. Alte comisii cu funcţionare pe durată limitată sau anuală prevăzute de acte normative în vigoare – burse, angajări,  evaluare nationala, admitere, corigenţe, cod etic etc. 

3. Activităţile de monitorizare şi control s-au realizat în principal prin următoarele forme:

1) Pentru activitatea didactică:

a. Asistenţe la ore efectuate de director şi şefii de catedre;
b. Evaluarea documentelor de proiectare curriculară şi monitorizarea modului de respectare a acestora, inclusiv la nivelul notării elevilor;
c. Analiza periodică a documentelor catedrelor de specialitate şi aplicarea corecţiilor necesare în activitatea acestora;
d. Analiza periodică a rezultatelor obţinute de elevi la clasă;
e. Analiza rezultatelor obţinute de elevi la evaluări naţionale şi concursuri şcolare;
f. Analiza periodică a aplicării consecvente a prevederilor regulamentare privind disciplina elevilor;
2) Pentru activitatea de secretariat, financiară şi administrativă:

a. Controlul periodic al documentelor compartimentelor secretariat, administraţie şi financiar contabil;
b. Verificarea şi semnarea fiecărui document din circuitul financiar-contabil;
c. Verificarea periodică a modului de respectare a circuitului documentelor;
d. Inventarierea anuală a activelor şi pasivelor instituției.
Deficienţa cea mai importantă constatată în activitatea de monitorizare şi control a fost implicarea relativ redusă a şefilor de catedre şi responsabililor de discipline în asistenţa la ore şi evaluarea documentelor de proiectare curriculară, respectiv monitorizarea respectării acestora. Dintre cauzele posibile pentru această disfuncţionalitate au fost identificate următoarele: lipsa unei motivaţii materiale pentru activitatea de şef de catedră, lipsa de experienţă managerială, în special în condiţiile schimbării anuale la unele discipline a responsabililor de comisii metodice si rutina personalului didactic.

4. A fost promovat un climat de transparenţă în care să fie asigurată implicarea cadrelor didactice, reprezentanţilor comunităţii locale, elevilor şi părinţilor în actul decizional. Măsurile aplicate în acest sens au vizat în principal următoarele:

1) Respectarea întocmai a prevederilor legale în vigoare privind rolul Consiliului Profesoral şi al Consiliului de Administraţie în activitatea unităţii de învăţământ;

2) Asigurarea reprezentării în Consiliul de Administraţie a cadrelor didactice desemnate de Consiliul Profesoral, respectiv a reprezentanţilor Consiliului Local, Primarului Orasului Ciacova, părinţilor şi Consiliului Consultativ al Elevilor. Participarea la şedinţele Consiliului de Administraţie a fost buna pentru toţi cei desemnaţi;
3) Susţinerea şi promovarea activităţii Consiliului Consultativ al Elevilor şi a Consiliului Reprezentativ al Părinţilor.
Desfăşurarea procesului instructiv-educativ

1. Activitatea de proiectare a procesului instructiv-educativ s-a realizat sub coordonarea responsabililor de comisii metodice.  Au fost analizate planurile de învăţământ şi programele şcolare în vigoare şi s-a ţinut cont de precizările transmise cadrelor didactice cu ocazia consfătuirilor pe discipline. Planificările realizate de cadrele didactice au acoperit integral programele şcolare şi au inclus activităţile de evaluare. Au fost elaborate planificări distincte pentru recapitulări, pentru pregătirea evaluărilor naţionale şi pentru activităţile extracurriculare. Din rapoartele responsabililor de comisii metodice, monitorizările realizate pe parcursul anului şcolar şi rezultatele obţinute de elevi la clasă şi la evaluările naţionale rezultă că proiectarea şi realizarea procesului educativ s-a situat la un nivel bun, fără probleme majore. S-a constatat un anumit nivel de formalism în elaborarea documentelor de proiectare, fără ca acesta să se reflecte însă efectiv în activitatea cu elevii. De asemenea a fost ignorata adaptarea planificarilor pentru activitatile specifice elevilor cu CES. Se consideră că este necesară o revizuire periodică mai atentă a planificărilor calendaristice – pentru a corespunde mai bine nivelului efectiv de parcurgere a materiei la clasă dar si o formare a  cadrelor didactice in vederea desfasurarii activitatilor cu elevii cu CES.
2.  Procesul educativ se desfăşoară în cea mai mare parte la un nivel corespunzător, fiind utilizate atât metode didactice tradiţionale, cât şi metode moderne, interactive. În organizarea şi desfăşurarea procesului educativ au fost utilizate laboratoare şi cabinete specializate. In cadrul Liceului Teoretic „Alexandru Mocioni”Ciacova s-a pus accent in anul scolar 2016-2017 pe dotarea  multimedia a salilor de clasa tocmai pentru eficientizarea actului didactic.

Activitatile sportive s-au desfasurat cu preponderenta in sala de sport dar si in aer liber pe terenurile de sport din incinta unitatii scolare.

3.  Referitor la evaluarea elevilor, principalele preocupări au vizat extinderea metodelor şi tehnicilor de evaluare şi planificarea raţională a evaluărilor pe parcursul fiecărui semestru. În privinţa metodelor şi tehnicilor de evaluare sunt combinate metode tradiţionale (preponderent evaluări scrise) cu metode alternative (proiecte, lucrări experimentale, portofolii). În ansamblu se poate aprecia că există o pondere echilibrată a diferitelor metode de evaluare la majoritatea disciplinelor, iar rezultatele evaluărilor reflectă în mod obiectiv calitatea pregătirii elevilor. Această constatare se bazează atât pe analizele interne realizate la nivelul comisiilor metodice privind evaluarea şi progresul elevilor, cât şi pe comparaţia rezultatelor curente cu cele obţinute de elevi la evaluările naţionale – diferenţele constatate fiind în general reduse. Preocuparea constantă a conducerii pentru planificarea raţională a procesului de evaluare la clasă a dat rezultate acceptabile – constatându-se o mai bună ritmicitate în evaluarea şi notarea elevilor, precum şi o dozare relativ bună a efortului acestora pe parcursul anului şcolar. Există în continuare unele probleme în ritmicitatea notării în cazul disciplinelor cu 1 oră pe săptămână. 
4.Stabilirea ofertei educaţionale se realizează prin proces de consultare-negociere cu implicarea directă a elevilor, sub coordonarea Comisiei pentru curriculum. Se poate aprecia că CDŞ răspunde în bună măsură solicitărilor elevilor. Orele din cadrul CDŞ sunt alocate în principal astfel:

1) Activităţi didactice destinate aprofundării şi extinderii prevederilor programelor şcolare pentru a susţine pregătirea elevilor conform nevoilor lor personale, pentru succes la evaluările naţionale şi examenele de admitere.

2) Activităţi didactice destinate formării şi exersării de competenţe profesionale specifice domeniului TIC.
5.  Personalul didactic care si-a desfasurat actvitatea in anul 2016-2017 in numar de 52 este repartizat astfel: 3 cadre didactice cu doctorat; 17 cadre didactice cu doctorat; 7 cadre didactice cu gradul II; 13 cadre didactice cu definitivat; 10 cadre didactice fara definitivat; 2 cadre didactice necalificate.
6. Pregătirea suplimentară a elevilor a vizat în principal următoarele:

1) Pregătirea specifică pentru activitatea de performanţă înaltă (concursuri şi olimpiade şcolare). Activitatea a fost organizată sub formă de pegatiri  săptămânale (religie,educatie tehnologica, educatie fizica),  în parte încadrate ca activităţi extracurriculare, precum şi sesiuni speciale de pregătire intensivă înaintea fazelor judeţene ale olimpiadelor pe discipline – ore de pregătire, evaluări şi simulări etc. Activitatea a fost monitorizată de responsabilii de comisii metodice şi conducere şi a condus la rezultate bune şi foarte bune la concursurile şi olimpiadele şcolare.

2) Pregătire specifică pentru evaluările naţionale (Evaluarea naţională la clasa a VIII-a și la clasele II, IV, VI). Pregătirea pentru evaluările naţionale s-a realizat atât la clasă – prin ore special planificate astfel – cât şi prin activităţi extracurriculare (matematică  și limba și literatură română)    la nivelul claselor a VIII-a) şi sesiuni speciale de pregătire organizate în afara orarului în perioada premergătoare evaluărilor naţionale (la disciplinele de examen, incluzând simulări). Activitatea a fost monitorizată de responsabilii de comisii metodice şi conducere şi a condus la rezultate bune şi foarte bune la toate examenele naţionale.
3) De asemenea, în baza solicitărilor elevilor şi cu aprobarea inspectorului de specialitate au fost organizate în regim extracurricular activităţi sportive – cu rezultate bune la concursurile specifice şi efecte apreciate ca benefice asupra stării de sănătate a elevilor.
7. Activităţile educative şi extraşcolare au fost în principal organizate de către diriginţi sub îndrumarea coordonatorul pentru proiecte şi programe educative şcolare şi extraşcolare. Din evaluarea activităţilor realizate pe parcursul anului şcolar se consideră că este necesar în continuare un nivel de implicare mai ridicat din partea părinţilor şi accentuarea mai pronunţată a activităţilor cu un caracter educativ-moral pentru a îmbunătăţi calitatea comportamentului elevilor în şcoală şi în afara acesteia. Categoriile de activităţi realizate pe parcursul anului şcolar au fost:

1) Activităţi educative tematice realizate în cadrul orelor de consiliere şi orientare (dirigenţie), inclusiv cu invitaţi, vizite etc.
2) Activităţi de orientare şcolară şi profesională realizate în cadrul orelor de consiliere şi orientare (dirigenţie), prezentări detaliate de oferte de şcolarizare realizate de invitaţi de la diferite licee si grupuri scolare. 
3) Concursuri, sesiuni de comunicări. Au fost organizate concursurile  Cangurul, Povestile Cangurului, Comper, faza locală și faza națională.  De asemenea, in acest an școlar am coordonat proiectul local „Talente ciacovene”  la care au participat peste 80 de  elevi concurenti din Ciacova si satele apartinatoare. De asemenea festivalul pentru prescolari „Mandra floare Ciacoveana” si - a derulat a 3 a editie. Elevii si cadrele didactice au participat cu lucrari in cadrul diferitelor simpozioane tematice cu caracter local/regional/ national.
4) Activităţi recreative. Au fost organizate vizite, excursii cu elevii în zilele de weekend şi pe perioada vacanţelor şcolare, tabara pentru elevii premianti.  Nivelul de interes şi participare a fost ridicat şi elevii solicită în continuare organizarea activităţilor de acest tip.
Calitatea muncii personalului didactic auxiliar şi nedidactic
Pe parcursul anului şcolar 2016/2017 au funcţionat în Liceul Teoretic „Alexandru Mocioni”Ciacova 7 persoane ca personal didactic auxiliar şi 19 persoane  ca personal  nedidactic. Activitatea  întregului personal didactic auxiliar şi nedidactic s-a situat la un nivel foarte bun – fapt certificat şi de evaluarea anuală obiectivă. Numărul redus de persoane în comparaţie cu volumul foarte mare de muncă determinat de numărul mare de elevi şi cadre didactice, precum şi problemele legislative şi de planificare determină o solicitare continuă şi intensă a întregului personal auxiliar. În pofida acestei situaţii, întregul personal şi-a desfăşurat activitatea la un nivel calitativ foarte bun, contribuind în mod direct la bunul mers al şcolii. Trebuie de asemenea remarcat faptul că personalul redus a condus la atribuirea de sarcini de serviciu suplimentare, peste prevederile uzuale ale fişei postului, pentru întregul personal didactic auxiliar şi nedidactic – sarcini care au fost duse la îndeplinire întocmai şi la timp cu rezultate foarte bune. 
Resurse umane

1. Situaţia concretă a încadrării cu personal şi numărul de gradaţii de merit în vigoare în prezent sunt precizate în tabelul următor:

	1. 
	Număr total de posturi aprobate
	72.72

	2. 
	Număr de posturi personal didactic
	48.22

	3. 
	Număr de posturi personal didactic auxiliar
	8

	4. 
	Număr de posturi personal nedidactic
	16.50

	5. 
	Număr de gradaţii de merit personal didactic
	2


Încadrarea personalului didactic s-a realizat sub coordonarea direcţiunii şi a şefilor de catedre conform următorului ciclu procedural: proiectare – confirmare IŞJ – evaluare – finalizare. Întregul proces s-a bazat pe planurile de învăţământ în vigoare şi pe oferta de CDŞ aprobată în anul şcolar anterior. Toate clasele au funcţionat normal, încadrate cu personal calificat (peste 75% gradul didactic I). Numărul mediu de elevi pe cadru didactic s-a situat la valori comparabile cu valorile naţionale, conform prevederilor legale în vigoare. 
2. Catedrele şi comisiile înfiinţate la începutul anului şcolar prin decizii interne au funcţionat conform planificărilor proprii şi au contribuit în mod direct la realizarea planului managerial anual. Direcţiunea a prezentat în detaliu fiecărui responsabil de comisie atribuţiile specifice, categoriile de activităţi şi modul de documentare a acestora. Rapoartele de activitate şi monitorizarea realizată pe parcursul anului evidenţiază realizarea majorităţii activităţilor planificate. Se impune  o mai buna conclucrare a responsabililor de catedra respectiv arii curiiculare cu membrii din subordine  in vederea intocmirii portofoliului comisiei/catedrei precum si a celui personal conform uzantelor. De asemenea eficientizarea colectarii documentelor, a informatiilor necesare intocmirii bazei de date pe diferite domenii/aspecte vizate. Analiza efectuată la începutul anului şcolar curent a scos în evidenţă necesitatea creşterii frecvenţei şi îmbunătăţirii calităţii asistenţei şi interasistenţei la ore, precum şi mai multă atenţie la aplicarea şi interpretarea testelor initiale, predictive şi sumative.
3. Preocuparea pentru formare continuă şi dezvoltare profesională a determinat participarea a unui număr de 10 cadre  cadrelor didactice la activităţile metodice şi cursurile de formare continuă organizate de instituţiile abilitate la nivel local, judeţean şi naţional. Sprijinul acordat de Comisia pentru perfecţionare, formare continuă şi dezvoltare profesională s-a concretizat prin buna  informare a cadrelor didactice asupra ofertei de formare existente. Rolul comisiei trebuie însă în continuare crescut – în special în privinţa monitorizării modului în care se realizează perfecţionarea periodică a cadrelor didactice prevăzută de legislaţia în vigoare si a realizarii bazei de date pe unitatea scolara.

4. Planul de şcolarizare a fost realizat în întregime, atât pentru anul şcolar 2015/2016, cât şi pentru anul şcolar 2016/2017. Situaţia numărului de clase şi numărului de elevi se prezintă astfel:
	Nr.

crt.
	Anul şcolar
	Nivel
	Nr.

elevi
	Nr.

clase
	Nr. mediu

elevi pe clasă

	1
	2015/2016
	Primar PJ
	139
	6
	23

	2
	
	Primar structuri
	99
	16
	6

	3
	
	Gimnaziu
	205
	8
	25,6

	4
	
	Liceu
	198
	8
	24,7

	
	
	Total
	641
	
	

	1
	2016/2017
	Primar
	143
	6
	23,8

	2
	
	Primar structuri
	98
	16
	6/

	3
	
	Gimnaziu
	199
	8
	24,87

	4
	
	Liceu
	203
	8
	25,37

	
	
	Total
	643
	
	


5. În privinţa disciplinei la nivelul elevilor, pentru descurajarea absenteismului au fost iniţiate o serie de măsuri concrete, vizând în esenţă o creştere a consecvenţei aplicării prevederilor regulamentare.
6. Pregătirea generală şi de specialitate a elevilor  se situează la nivelul performanţelor medii în raport cu standardele curriculare actuale (asimilarea competenţelor generale şi specifice prevăzute de programele şcolare în vigoare). Considerând notele obţinute de elevi ca un prim indicator al rezultatelor învăţării, se constată existenţa unei ponderi importante a elevilor cu medii generale de 7  si sub 7 la nivel gimnazial şi cu medii  mai bune la nivel liceal (peste 50% în intervalul 8-10) confirmate prin rezultatele de la evaluarea nationala respectiv de la bacalaureat. Rezultatele  slabe obtinute de elevii din invatamantul gimnazial  coroborate cu modificarile/problemele de comportament observate la acest  nivel ne obliga sa regandim modul de lucru din toate punctele de vedere in unitatea scolara.
Este semnificativ de menţionat faptul că atât la nivelul mediilor generale, cât şi la nivelul mediilor pe discipline, diferenţele între rezultatele obţinute la clasă şi cele obţinute la evaluările naţionale au fost pentru majoritatea elevilor foarte mici.
Susţinerea elevilor capabili de performanţe şcolare deosebite a fost întotdeauna un obiectiv important în activitatea școlii noastre. Rezultatele activităţilor specifice de identificare, consiliere, pregătire diferenţiată şi  promovare a elevilor cu un potenţial deosebit se concretizează în participarea şi succesul obţinut de elevi la diferite concursuri şcolare pe discipline – la nivel judeţean, interjudeţean şi naţional. Mentionez-disciplina Religie, Educatie tehnologica, Educatie fizica si sport. Pregătirea diferenţiată a elevilor capabili de performanţe şcolare deosebite se realizează atât la clasă cât şi prin activităţi extracurriculare (pregătire intensivă suplimentară) – numărul efectiv al elevilor implicaţi în aceste pregătiri fiind mai mare decât numărul de premii şi menţiuni obţinute la nivel interjudeţean şi naţional. 

2. Resurse materiale şi financiare
Bugetul alocat invatamantului ciacovean cuprinde;

- finantarea din costul standard in valoare de 3.094.500 lei .

- finantarea complementara in suma de 416.500 lei

- sursa „E” venituri extrabugetare in suma de 313.000 lei. Pana in luna iulie 207 s-au efectuat plati in valoare de :
-2.445.500 lei din costul standard,

-204.008 lei  din finantarea complementara,

-108.299 din  venituri proprii. Din totalitatea sumelor s-au realizat cheltuieli pentru intretinerea bazei materiale, a crearii microclimatului corespunzator, pentru buna functionare a utilitatilor dar si pentru dotare cu mobilier scolar, aparatura multimedia, formare continua cadre didactice. Au fost de asemenea executate lucrări de reparaţii şi igienizări, în regie proprie (holuri, grupuri sanitare etc.) şi cu terţi (săli de clasă şi alte spaţii). Pe parcursul anului scolar au fost dematrate si  lucrarile de intabulare a cladirilor si terenurlor care apartin PJ Liceul Teoretic „Alexandru Mocioni”Ciacova.
2. Proiectarea, aprobarea, repartiţia şi execuţia efectivă a bugetului de venituri şi cheltuieli s-a realizat conform prevederilor legale în vigoare. Nu au existat probleme majore în execuţia bugetară, fiind asigurate cu prioritate cheltuielile de personal, respectiv cele pentru utilităţi. Nu au existat blocaje financiare şi/sau depăşiri ale prevederilor bugetare. Întreaga activitate financiar-contabilă a fost realizată sub îndrumarea şi controlul direcţiunii, a Consiliului de Administraţie şi a serviciilor de specialitate din cadrul Primăriei Oras Ciacova.
3. Relaţia şcoală-comunitate
1. Relaţia cu părinţii la nivel de clasă şi de unitate de învăţământ a fost asigurată prin structurile reprezentative ale părinţilor, prin activitatea curentă a diriginţilor. Au fost organizate şedinţe cu părinţii la nivel de clasă şi de unitate, consultaţii pe probleme specifice (evaluări naţionale, concursuri, admiteri), precum şi activitati pentru părinți, pe teme de interes şi de actualitate (violenţa în şcoală şi în familie, orientarea şcolară şi profesională, socializare ). Reprezentantul părinţilor în Consiliul de Administraţie a fost prezent la toate întâlnirile şi s-a implicat efectiv în rezolvarea problemelor şcolii.
2. Școala are relaţii bine stabilite, de bună calitate şi eficiente cu Consiliul Local şi Primăria Oras Ciacova.  În cooperare cu administraţia publică locală şi prin implicarea efectivă a reprezentanţilor acesteia în Consiliul de Administraţie a fost posibilă atât asigurarea expertizei profesionale pe toate problemele de finanţare şi administrare a unităţii de învăţământ, cât şi sprijinul nemijlocit în rezolvarea unor priorităţi importante privind dezvoltarea bazei materiale. 
Director,

Prof.ing. Ioana LAZAU











